CELEX: 62010CN0042
Language: mt
Date: 2010-01-25 00:00:00
Title: Kawża C-42/10: Talba għal deċiżjoni preliminari mressqa mir-Raad van State (Il-Belġju) fil- 25 ta’ Jannar 2010 — Vlaamse Dierenartsenvereniging VZW u Marc Janssens vs Ir-Renju tal-Belġju

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/20
            
         Talba għal deċiżjoni preliminari mressqa mir-Raad van State (Il-Belġju) fil-25 ta’ Jannar 2010 — Vlaamse Dierenartsenvereniging VZW u Marc Janssens vs Ir-Renju tal-Belġju
   (Kawża C-42/10)
   2010/C 100/31
   Lingwa tal-kawża: L-Olandiż
   
      Qorti tar-rinviju
   
   Raad van State (Il-Belġju)
   
      Partijiet fil-kawża prinċipali
   
   
      Rikorrenti: Vlaamse Dierenartsenvereniging VZW u Marc Janssens
   
      Konvenut: Ir-Renju tal-Belġju
   
      Parti intervenjenti: Luk Vangheluwe
   
      Domandi preliminari
   
   
               (1)
            
            
               L-Artikoli 3(b), 4(2), 5, u t-tieni paragrafu tal-Artikolu 17 tar-Regolament (KE) Nru 998/2003 (1) tal-Parlament Ewropew u tal-Kunsill, tas-26 ta’ Mejju 2003, dwar il-ħtiġiet rigward is-saħħa tal-annimali li japplikaw għall-moviment mhux kummerċjali tal-pets [annimali domestiċi] u li jemenda d-Direttiva tal-Kunsill 92/65/KEE u l-artikoli u l-annessi tad-Deċiżjoni tal-Kummissjoni Nru 2003/803/KE (2), tas-26 ta’ Novembru 2003, li tistabbilixxi mudell ta’ passaport tal-movimenti fil-Komunità ta’ klieb, qtates u nemes, jipprekludu li sistema nazzjonali fil-qasam tal-passaporti għal qtates u għal nemes tirreferi, minn naħa, għall-mudell u għar-rekwiżiti addizzjonali stabbilti bid-deċiżjoni tal-Kummissjoni tas-26 ta’ Novembru 2003 imsemmija iktar ’il fuq, iżda, min-naħa l-oħra, timponi b’mod addizzjonali li kull passaport ikollu numru uniku kompost minn tlettax-il simbolu, jiġifieri l-kodiċi ISO tal-Belġju “BE”, segwit min-numru ta’ approvazzjoni tad-distributur kompost minn żewġ ċifri u minn numru sussegwenti ta’ disa’ ċifri?
            
         
               (2)
            
            
               L-Artikoli 3(b), 4(2), 5 u t-tieni paragrafu tal-Artikolu 17 tar-Regolament Nru 998/2003 […] u l-artikoli u l-annessi tad-Deċiżjoni Nru 2003/803/KE […] jipprekludu li sistema nazzjonali tuża wkoll il-mudell ta’ passaport Ewropew għall-annimali domestiċi bħala prova tal-identifikazzjoni u għar-reġistrazzjoni ta’ klieb, u, barra minn hekk, tistabbilixxi li terzi jagħmlu bidliet, permezz ta’ tikketti ta’ identifikazzjoni li jitwaħħlu waħedhom, li jirrigwardaw l-identifikazzjoni tas-sid u tal-annimal fil-partijiet I sa III tal-passaport Ewropew għall-annimali domestiċi u li huma vverifikati minn veterinarju rikonnoxxut, bir-riżultat li tiżdied id-data tal-identifikazzjoni preċedenti?
            
         
      (1)  ĠU Edizzjoni Speċjali bil-Malti, Kapitolu 3, Vol. 39, p. 75
   
      (2)  ĠU Edizzjoni Speċjali bil-Malti, Kapitolu 3, Vol. 41, p. 198